Porolahti algkool
Jõulud on tore aeg, sest saab perega koos olla,
piparkooke küpsetada ja kingitusi jagada.
See on tore, et kui jõuluvana tuleb,
siis saab ta käest erinevaid küsimusi küsida
ja öelda talle, kui ta vahel eksib.
Jõuluõhtu veetmine, kingitused ja kõik muu selline.
MIDA JÕULUD SINU JAOKS TÄHENDAVAD?
Koolis käivad ka suured jõuluettevalmistused.
3-klassiga teeme jõulunäidendit, nii et hetkel harjutame seda.
Jõulupidu on meil selline, kust võtavad osa kõik õpilased,
sõltumata oma taustast ja usulistest tõekspidamistest.
Kuid meil on ka õpilasi, keda õpetatakse Luteri kiriku järgi,
kes käivad siis jõulukirikus.
Lisaks sellele pakutakse jõuluajal koolisööklas jõulutoite,
mis on siis soomlastele omased traditsioonilised road.
See on hästi armas komme hoida alal me toidukultuuri,
tehes seda siis jõulude võtmes.
Klassis käib kibekiire töö jõulu asjade valmistamise näol.
Meil on olnud ka jõulukalender, kus oleme siis jõulukuul luuke avanud.
Lapsed räägivad palju jõuludest ja jõulude ootusest.
Nii et kui küsida, kuidas neil läheb,
räägitakse palju jõuludest,
mis on siis meie viis valmistuda jõuludeks.
Me veedame jõule nii,
et läheme kogu perega vanaema ja vanaisa juurde.
Me käime üle aasta kord ühtede, kord teiste vanavanemate juures,
kuid sel aastal ma ei teagi veel.
Me peres küpsetatakse ja vaadatakse kõiki jõulusaateid.
Oleme perega koos.
Mu vanemad on lahutatud,
aga oleme siiski perega kodus koos, jagades kingitusi ja mängides mänge.
Kui olen isa juures, siis läheme vanaisa juurde,
istume kamina ees ja räägime juttu.
Kui aga olen emaga koos, siis läheme vanaema juurde.
"Neil päevil sündis, et keiser Augustus andis käsu
kirjutada üles kogu riigi rahvas.
See esmakordne üleskirjutus toimus ajal,
kui Küreenius oli Süüria maavalitseja."
Minu klassis pole selliseid lapsi, kes ei peaks jõule.
Või vähemalt tunnis on nad küll kõigi ettevalmistustega kaasas.
Võib küll juhtuda, et mõni moslemist õpilane
ei pea kodus jõule,
kuid koolis on igati kõigega kaasas.
Nii et pole märganud küll, et see oleks tõstatanud mingeid küsimusi,
või et keegi poleks midagi kaasa teinud oma veendumuste tõttu.
Jõulude tähendusest räägime kõige enam ehk
usuõpetuse tunnis.
Sest mõeldes Soome jõulude kristlikule taustale,
kuulub see teema usuõpetuse valdkonda.
Nii et seal seda jõulusõnumit siis käsitletakse.
Kui Maarja ja Joosep Petlemma jõudsid,
oli linn reisijatest tulvil täis.
Nad käisid ukselt uksele.
See, mida jõulud mulle isiklikult tähendavad,
või mis on nende mõte,
siis Jeesuse sünd ja selle tähistamine
on küll olnud kogu jõulude peamine mõte.
Kuid samas ütleksin,
et hetkel on mu suhtumine jõuludesse pisut keerulisem
ja ma olen palju mõelnud selle üle, miks me üldse jõule peame?
Ja millest kristlik jõulude pidamine üldse alguse on saanud?
Näen selles kõiges teatud paradokse.
Sest ühtpidi on ju jõulud sügavalt kristlikud pühad -
vähemalt ajalooliselt
ja sellest lähtuvalt, kuidas seda Soomes on peetud.
Kuid teisalt ei ole sellel Piibli kohaselt nii tugevat kaalu,
kui ehk osadel teistel pühadel, mida kirikus peetakse.
Nagu näiteks Ülestõusmispühad või Nelipühad.
Ehk siis olen omaette mõelnud, kui suur piibellik kaal on jõuludel?
MIKS JÕULE TÄHISTATAKSE?
Sest see täht ilmus taevasse, mida targad siis järgisid.
Ei ma mäleta enam. - Mina ka mitte.
Jeesus sündis sel päeval.
Mul pole aimugi.
No eks sellepärast, et Jeesus sündis sel ajal.
Suur-Helsingi Kristlik Kool
Meie koolis valmistutakse jõuludeks nii, et pannakse ehteid ja küünlaid,
ka kuusk.
Lapsed ise ehivad samuti, pannes küünlaid igale poole.
Me laulame hästi palju.
Alustame "Hoosianna"ga ja harjutame ka jõulupeoks.
Päeva algulgi laulame jõululaule.
Lapsed on jõuludest ikka väga suures vaimustuses.
Eks see kingituste teema ole muidugi see kõige tähtsam
ja neil on oma pikad nimekirjad, mida siis omavahel arutatakse.
Põnev on ju mõelda, mida kingituseks saadakse.
Nende laste jaoks on jõulusõnum juba kooli tulles selge,
kuid loomulikult me räägime sellest jõulude ajal,
lugedes ka vanu jõululugusid ja rääkides jõulude tähendusest.
KUIDAS TE PERE VEEDAB JÕULE?
Vahel läheme vanaema juurde ja vahel oleme ka kodus.
Ema, vanaema ja ka teised korraldavad kõike jõuludega seonduvat.
Me sööme sinki ja kalkunit ning meil on palju jõulukinke.
Küpsetame piparkooke ja kaunistame.
Vahel käime metsas kuuse järel.
Sööme riisiputru ja see, kes selle seest mandli leiab,
saab ka mingisuguse kingituse.
Tavaliselt lihtsalt sööme sinki ja avame kingitusi.
MIKS JÕULE TÄHISTATAKSE?
Minu meelest peetakse jõule seetõttu, et Jeesus sündis.
Seetõttu, et Jeesus sündis.
Jõule peetakse seetõttu, et Jeesus sündis.
Jõule saab veeta perega koos ja võib tähistada ka Jeesuse sündi.
Tõlge: Anne-Ly Raukas